# Біздің айналамыздағы тиімділік

Тиімділік дегеніміз не? Ол қалай танылады?

Айналаңызға қарасаңыз, тиімділік барлық затта бар.

Тиімділік – келесі заттардың негізгі заңы:

* ғалам,
* биологиялық жүйелер,
* жердегі тіршілік.

Келесі ұғымдар тиімділік заңдарына негізделген:

* барлық діни постулаттар,
* қоғамдық мораль,
* адам заңдары, соның ішінде қылмыстық кодекс,
* әлемдегі барлық заттар

**Эволюция** – Дарвин теориясы бойынша табиғи сұрыпталу жүйесі. Егер оны тиімділік тұрғысынан анықтайтын болсақ, онда эволюция тиімділік заңдарына негізделген биологиялық жүйелердің өзгеруі (ең тиімдісі тірі қалып, тіршілігін жалғастырады)

**Қоғамдық мораль** – адамдардың өзара қарым-қатынасы мен ынтымақтастығын арттырады, кикілжіңдер санын азайтады, ұрпақтар арасында тәжірибе алмасуды жеңілдетеді.

**Діни постулаттар** – адамды тәртіпке келтіреді, жанжалдарды/кикілжіңдерді шешуге көмектеседі, адамдар арасындағы қарым-қатынасты жақсартады.

**Заңдар –** жазбаша түрде көрсетілген діни-моральдық қағидалар. Заңдар:

* адамдар арасындағы қарым-қатынасты реттейді,
* не істеуге рұқсат етілген/тыйым салынғанын анықтайды (қылмыстық кодекс),
* жалпы қоғамдағы тиімділікті арттыруға бағытталған.

Қоғамдық мораль, діни ұстанымдар мен адам заңдары негізінен ӘДІЛЕТТІК қағидасына қарап құрылған. Ал әділеттік – тиімділіктің бірінші құралы.

**Әділеттік –** бұл игіліктер мен ресурстарды, марапаттар мен жазаларды бөлудің ең тиімді жолы.

Әділдіктің анықтамасы арқылы әділеттік тиімділіктің негізгі құралы екенін көреміз.

Әділдік болмаса не болады?

Әрбір адам өзінің табиғаты бойынша қоғамдық игіліктегі үлесін арттыруға және ұжымдық еңбектегі қоғамдық игіліктің үлесін азайтуға ұмтылады. Егер барлық адамдар ұжымдық еңбекпен айналысып, әрқайсысы өз үлесін көбейтуге ұмтылып, басқаларға қоғамдық игіліктен аз қалдыруды көздейтін болса деп елестетсек, онда ешқашан әділеттілік болмайды және ұжымдық еңбек болмайды. Ұжымдық еңбек болмаса, тиімділік те болмайды. Тиісінше, қоғам да байып, дами алмайды.

# Игіліктерді бөлу принциптері

ОСы күнге дейін адамзат жалпыға бірдей әділеттілік заңын тұжырымдауға тырысты.

Социализм теоретиктері үшін «Әркімнен қабілетіне қарай – әркімге еңбегіне қарай» («От каждого по способностям - каждому по труду») деген негізгі заң болды. Яғни, әрбір адам ұжымдық еңбекте еңбекке қатысуына қарай қоғамдық игіліктер алуы керек. Дегенмен, бұл принцип ұзақ өмір сүрмеді, өйткені өмірде ескеру қажет көптеген нюанстар бар.

Социализм теоретиктері коммунизм кезінде «Әркімнен қабілетіне қарай - әркімге өз қажеттіліктеріне қарай» («От каждого по способностям - каждому по потребности») деген басқа принцип жұмыс істейді деген, бірақ бұл одан да утопиялық, мүмкін емес нәрсе болып табылады.

Исламдағы қағида маған жақынырақ және тиімді сияқты. Исламда игіліктерді қоғамда бөлудің екі жолы бар:

* белсенділік пен еңбекқорлық
* адамдардың сеніміне қарай бөлу

Бірінші әдіс негізінде Құранда тікелей айтылған сөз бар: «Адам тек еңбекқорлығымен лайық болатын нәрсеге ғана қол жеткізеді. Оның құлшынысы байқалып, кейін толық сауап алады». Ендеше, еңбекқорлық – Исламда бекітілген бірінші қағида, соның негізінде Алла адамдар арасында нығметті/игілікті үлестіреді.

Сонымен қатар, егер сіз бай болғыңыз келсе, сіз ешқашан еңбегіңіздің арқасында байымайсыз. Еңбек арқылы сіз байлық емес, жалақы ғана таба аласыз.

Екінші жол: Алла Тағала адамдардың оған қалай сенгені, қаншалықты құлшылық еткеніне қарай нығметтерді/ игіліктерді үлестіреді. Ал адамдар тәуекел мен белгісіздік жағдайында қалғанда ғана Аллаға сүйенеді. Яғни, адам тәуекелге барған кезде игіліктерге қол жеткізе алады.

# Әлем және тиімділік

Енді әлем (мироздание) туралы сұрақтарға қысқаша тоқталайық. Тиімділік тақырыбын терең түсіну үшін сіз іргелі нәрселерді қарастырыа, солардан бастауыңыз керек.

Органикалық әлем

(биологиялық тіршілік, тірі табиғат жүйесі)

Бейорганикалық әлем

(өлі табиғат жүйесі)

Әлем

(Мироздание)

Синтропия заңы

Энтропия заңы

Қараңғы энергия

Жарық энергия

Ретке келтіру, жүйелеуге ұмтылады

Хаосқа ұмтылады

Жалпы алғанда, әлем 2-ге бөлінеді: органикалыө және бейорганикалық. Барлыө бейорганикалық табиғат энтропия заңынан(термодинамиканың екінші заңы) тұрады және сол бойынша дамиды. Энтропия заңы бойынша, барлық бейорганикалық табиғат уақыт өте келе кеңейеді және ыдырайды/жойылады. Ол осылайша хаосқа ұмтылады. Энтропияның негізгі құралы – уақыт.

Егерде біз органикалық әлемге қарасақ, биологиялық тіршілік те кеңейеді (кеңістікті басып алады), бірақ ол синтропия заңына (теріс энтропия) бағынады. Синтропия бойынша, барлық органикалық табиғат уақыт өте келе кеңейеді , бірақ хаос жүйеленеді және ретке келтіріледі.

Осылайша, әлемде екі энергия бар: жарық және қараңғы. Бейорганикалыө әлем қараңғы энергияны басқарады және ол хаосқа ұмтылады, ал жарық энергия тірі табиғат жүйелерімен басқарылады және ол хаосты ретке келтіруге ұмтылады.

Біз органикалық әлем мүшесіміз. Осы тқрғыдан, тиімділік заңы қалай жұмыс істейді және ол не үшін қажет? Тиімділіктің анықтамасын қарасақ, тиімділік – ең аз шығынмен (энергиямен) сіздің үміттеріңізді қанағаттандыратын нәтиженің максималды көлемін өндіру. Яғни, ең аз энергия жұмсайтын тірі жүйелер реттілік, синтропияны көбірек өндіреді. Шартты түрде бұл барлық биологиялық жүйелердің мәні. Биологиялық жүйелердің дамуы және жарық энергиясының кеңеюі үшін табиғи сұрыпталу заңы, эволюция заңы бар. Соған сәйкес барлық биологиялық жүйелер бір-бірімен бәсекелеседі және соңында ең тиімдісі тірі қалып, тіршілігін жалғастырады. Демек, тиімділік – өмір, ал тиімсіздері ьіршілігін тоқтатады.

Тиімділіктің жалпы тұжырымдамасын құруға тырысайық. Тиімділік – бұл белгілі бір шығындағы нәтижелердің саны/мөлшері мен сапасы. Мысалы, егер автомобиль 100 км жол жүру үшін 9 литр бензин жұмсаса, тұтынылған 9 литр бензин шығын болып табылады. 100 км - нәтиженің мөлшері. Ал сіз қандай жылдамдықпен жүрдіңіз, сізде кондиционер немесе ыңғайлы орындықтар болды ма - бұл нәтиженің сапасы.

Осы жерден біз тиімділіктің үш құрамдас бөлігін (компонентін) көреміз:

* шығындар
* нәтиженің саны
* нәтиже сапасы

# Тиімділіктің негізгі сипаттамалары

Шығындардың қандай түрлері бар екенін қарастырайық. Біз шығындарға тоқталамыз, өйткені тиімділік шығындар негізінде есептеледі.

Шығындар

Көрінетін шығындар

Көрінбейтін шығындар

* Тәуекелдер
* Жоғалған мүмкіндіктер
* Ақша
* Уақыт

Барлық шығындар екі түрге бөлінеді: көрінетін шығындар және көрінбейтін шығындар. Сонымен, адамдардың көпшілігі көріп, есептей алатын көрінетін шығындар, біріншіден, ақшадан, екіншіден уақыттан тұрады.

бірақ адамдар, соның ішінде кәсіпкерлердің көпшілігі байқамайтын көрінбейтін шығындар да бар. Мұндай шығындарды байқау қиын. Көбі оларды қалай есептеу керектігін білмейді.

Бірінші көрінбейтін шығындар - бұл әрекетпен бірге жүретін тәуекелдер. Тәуекел айтарлықтай нақты, есептеуге болатын шығын түрі болса да, көптеген адамдар ескермейдң, есептей алмады және тәуекелдерді қалай анықтау керектігін білмейді. Мысалы, бағдаршамның сары түсінде 10 рет өтсеңіз және 10 пайыз мүмкіншілікпен бір рет апатқа ұшырасаңыз, бұл көлікті жөндеуге 1000 доллар жұмсайсыз. Бұл жағдайда бағдаршамның әрбір сары түсіне жолдан өткеніңіз үшін тәуекел мөлшері (1000 долларды 10 ретке бөлу) 100 долларды құрайды. Сондықтан бағдаршамның әрбір сары түсіне жолдан өткеніңіз сізге көрінбейтін 100 доллар шығынды құрайды.

Көзге көрінбейтін шығындардың екінші түрі – жоғалған мүмкіндіктер. Бұл жерде жағдай одан да нашар. Кәсіпкерлер мен бизнес өкілдерінің көпшілігі бұл шығын түрін мүлде көрмейді. Себебі, шығындардың бұл түрі ресурстарды пайдаланудың баламаларын көргенде ғана анықталуы мүмкін.

Әрбір шешімнің, әрекеттің екі жағы бар:

* Қай жағын таңдау керек
* Неден бас тарту керек

Сіз бір нәрсені істеуді таңдаған кезде, әрқашанда «Неден бас тарту керек» баламасынан бас тарту түрінде анықталатын бұл шешімнің бағасы(цена) болады. Мысалы, достарыңызбен киноға баруды таңдасаңыз, отбасыңызбен уақыт өткізуден немесе кітап оқудан бас тартқан болуыңыз мүмкін. Әрине, мұндай баламалар көп болуы мүмкін, бірақ бастысы - әрқашан сіздің шешіміңіздің, әрекетіңіздің бағасы бар. Баға баламалардан бас тарту ретінде анықталады. Осылайша, көрінбейтін шығындардың соңғы түрі жоғалған мүмкіндіктердің құны болып табылады.

Енді нәтиже және осы нәтижелердің сапасы туралы мәселені қарастырайық. Естеріңізде болса, шығындардан басқа нәтижелердің саны мен сапасы да тиімділіктің құрамдас бөлігі болып табылады.

Нәтижелердің саны/мөлшері дегеніміз өте анық, бұл сізге қажет сан/мөлшер. Мәселен, 100км жолды жүру, кітаптың 40 бетін оқу.

Нәтиженің сапасына келетін болсақ, бұл күрделі ұғым болып табылады. Мысалы, көлік мәселесін қарастырайық. Сізде екі машина арасында таңдау бар. Екеуі де 100 шақырымға 9 литр бензин жұмсайды. Осылайша, екі көліктің де шығыны мен нәтиже мөлшері бірдей. Бұл жағдайда нәтиженің сапасы бойынша таңдауды бастайсыз. Көліктің жолда өзін қалай ұстайтынын, оның қаншалықты жұмсақ жүретінін, кондиционері бар ма, орындығының ыңғайлы ма және т.б. Яғни, сіз көлікті тек шығындар мөлшеріне ғана емес, сонымен қатар сіздің **қалауларыңызға** (предпочтения) сәйкес таңдай бастайсыз. Мұндағы негізгі сөз «сіздің қалауыңыз бойынша». Сондықтан сіздің қалауыңыз - нәтиженің сапасы.

Осының негізінде тиімділік пен сапаның жаңа анықтамасын анықтауға болады. **Сапа** - нәтиже(результат) сіздің дәмеңіз бен қалауларыңызға барынша сәйкес келетін тиімділік сипаттамасы. Сондықтан **тиімділік** сіздің барлық қалауларыңызға ең аз шығынмен қол жеткізуге көмектеседі.

Сонымен қатар заңсыз немесе аморальді әрекеттер тиімді бола алмайды. Кейде заңға қайшы әрекеттер, аморальді әрекеттер тиімдірек көрінетін сәттер болады. Бірақ бұл шолақ ой. Ұзақ мерзімді перспективада **заңсыз немесе аморальді әрекеттер әрқашан тиімсіз**. Іш-төрт рет заңды бұзып, бірақ бір рет ұсталып, 10 жыл түрмеде отыру ешкімге тиімді көрінбейді.

# Тиімділік шарттары. Мақсат. Позиция

Процестің тиімділігі тек шығындармен ғана емес, оның сіздің мақсаттарыңызға қаншалықты сәйкес келетінімен де анықталады. Осыдан тиімділіктің бірінші шарттары – мақсаттың болуы туындайды. Процесс тиімді болуы үшін оның мақсаты болуы керек. Мақсат жоқ болса, тиімділік те жоқ. Тиімділік әрқашан мақсатқа қатысты болып саналады.

Сонымен қатар мақсаттың болуы жалғыз өзі ғана тиімділіктің болуына кепілдік бере алмайды. Мұнда біз тиімділіктің екінші шартын қосамыз - сіздің ұстанымыңыз/позицияңыз. Сіздің позицияңыз – ол сіздің дәл қазіргі уақытта қай жерде екеніңіз.

Мысалы, егер сіз аймақта жақсы бағдарланған болсаңыз, сіз үшін екі нүкте маңызды екенін түсінуіңіз керек: сіз қайда барасыз, яғни сіздің мақсатыңыз, және сіз қазір қай жердесіз, сіздің позицияңыз. Осы нүктелердің бірі болмаса, қайда бағыт алып, қалай жүруіңіз керектігін білмейсіз.

Қорыта келе, тиімділік шарттары:

1. мақсатыңызды нақты түсіну
2. позицияңызды нақты түсіну

Тиімділік белгілері және тиімділікті қалай тануға және көруге болады деген сұраққа көшейік.

Егер қандай да бір процесте **тиімділік белгілерінің** бірі **жоқ** болса, онда бұл процесс **тиімсіз** болу мүмкіндігі өте жоғары.

Сонымен қатар, тиімділікті тану сіздің

* біліктілігіңізге (квалификация),
* қабілеттеріңізге және
* жағдайды дұрыс бағалай білуге ​​байланысты.

Тиімділік белгілерінің бірі, қарапайымдылықты қарастырайық. Егер компанияда немесе адамда қарапайымдылық болмаса, онда ол көп жағдайда тиімді емес. Дегенмен, бұл жақсы ұйымдастырылған маркетинг , PR тиімсіз болудың белгілері деп тануға болмайды. Сондықтан мен сізге беретін келесі **тиімділік белгілерін үзілді-кесілді емес, салыстырмалы түрде таразылау арқылы қарастырыңыз**. Тиімділіктің көптеген белгілері бар. Сондықтан бір белгі бойынша емес, белгілердің жиынтығы (совокупность) бойынша баға беру керек.

# Тиімділік белгілері

Енді тиімділік белгілерін қарастырайық. Бұл ретте тізімнің алфавиттік ретпен немесе басымдық бойынша еместігін атап өткім келеді. Бұл белгілердің барлығы өзінше маңызды.

Тиімділіктің белгілері :

1. Мақсаттылық. Жоғарыда айтқанымыздай, мақсат жоқ болса, тиімділік жоқ. Егер адамның, жүйенің, компанияның мақсаты болмаса, ол тиімді емес.
2. Қарапайымдылық (скромность). егер мақтаншақтық, бөспелік, пиар, показуха көп болса, бұл жерде тиімділік жоқ.
3. Адалдық. Егер алдау, өзін-өзі алдау, қосарланған (двойные) стандарттар болса, онда тиімділік жоқ.
4. Жеңілдік. Егер бәрі қатты, күшпен, өзіңізді мәжбүрлеу арқылы жасалса, онда тиімділік жоқ
5. Оңайлық. Егер бәрі қиын, түсініксіз, күрделі болса, тиімді емес.
6. Тазалық. Егер бәрі лас, қоқыс көп, ретсіз болса, тиімділік жоқ.
7. Тыныштық. Егер көп әңгіме, сөйлесу, жанжалдар, үйлестіру болса, тиімділік жоқ
8. Қуаныш. Егер бәрі күлімсіремей, мұңайып не ызаланып жүрсе, онда тиімділік жоқ.
9. Сапа. Егер сапасыз болса, ақаулы не өзгертілмелер көп жүргіздірілген болса, онда ол тиімсіз
10. Жылдамдық. Егер күту, кезек көп болса, бәрі баяу, шеберліксіз жүріп жатса, онда ол тиімсіз.
11. Дәлдік. Бәрі көзбен, шамамен істелегн болса, тиімділік жоқ.
12. Нақтылық. Егер ол жерде бәрі анық емес, нақты емес, жалпылама, орташа есеппен болса, онда ол тиімсіз
13. Визуалдылық. Егер көзге көрінбесе, жасырын не құпия болса, ол тиімді емес
14. Жатықтылық/бірқалыптылық. Егер бәрі кенеттен болса, секірмелі болса, аяқ асты болса, онда ол тиімсіз
15. Ырғақтылық. Егер бәрі ретсіз, кездейсоқ, ішкі ырғақсыз/ритмсіз болса, онда бұл жерде тиімділік жоқ
16. Жүйелілік (согласованность). Егер кездесулер көп болса,бірін-бірі тыңдамаса, өзара көмек пен ынтымақтастық болмаса, тиімділік болмайды
17. Үздіксіздік (переемственность). Егер әрдайым нөлден бастау керек болса, бұрынғы тәжірибе болмаса, бұл тиімсіз
18. Тұрақтылық. Егер жоғары құбылмалылық (волатильділік) болса, тұрақсыздық болса, ол тиімсіз
19. Сұлулық. Ұсқынсыз, көрнекі емес, эстетикалық емес болса, ішкі үйлесімділік болмаса, ол тиімсіз.
20. Ыңғайлылық. Егер ыңғайсыболса, бір заттар мазаласа, ол тиімсіз
21. Қауіпсіздік. Қауіпті, катастрофалы, травматикалық болса, ол тиімсіз
22. Экономдылық. Артық шығын көп болса, артық қозғалыс көп болса, баяу болса, онда ол тиімсіз.
23. Басымдықтар(приоритет). Егер барлық мәселелер маңызды болса, барлық мәселелер шұғыл болса, егер басымдылық беруді білмесе, онда ол тиімсіз
24. Болжамдық (предсказуемость). Егер бәрі күтпеген жерден, кенеттен, аяқ асты болса, онда ол тиімсіз
25. Реттілік (порядок). Егер реттілік болмаса, өздігінен, ретсіз, кездейсоқ болса, онда тиімсіз
26. Жоспар. Жоспардың жоқтығы немесе тым егжей-тегжейлі жоспардың болуы тиімсіздік белгілері
27. Буферлар. Егер сақтандырусыз, артық қорсыз, өте тым тәуекелге берілген болса, ол тиімсіз
28. Дайындық. Егер бәрі импровизацияланған болса, дайындық болмаса, үй тапсырмасы орындалмаса, ол тиімсіз
29. Ойлап-толғану (размышления). Егер бәрі ойланбай, бірден, талдаусыз болса, онда ол тиімсіз
30. Поджарость (артықсыздық). Қойма көп, артық қор көп болса, бұл тиімді емес.
31. Баяулық (неспешность). Егер көп шу болса, әбігерге түссе, бұл тиімсіздіктің белгілері
32. Сенімділік. Егер көптеген күмәндар, белгісіздік, қорқыныштар болса, онда ол тиімсіз
33. Концентрация. Егер бірдеңе назарды бөлсе, өзіне назарыңызды аударса, көп тапсырмалылық (многозадачность) болса, онда бұл жағдайда тиімділік болмайды.
34. Эмоциясыз болу (безэмоциональность). Егер шу, айғай, толқу, ұрыс-керіс, асыра қуану көп болса, онда ол тиімсіз
35. Зерігу (скучность). Егер асыра шулы, керемет, қызықты, жарқ-жұрқ еткен болса, онда тиімділік болмайды
36. Стандарттылық. Егер ауызша, әрдайыс жаңалай, әрдайым әртұрлі болса, онда тиімді емес
37. Жігерлілік (энергичность). Егер шаршау, шұғыл жұмыс, қажу болса, онда тиімділік жоқ
38. Қызығушылық (заинтересованность). Егер қызығушылық, әуесқойлық, тікелей пайда болмаса, тиімділік те болмайды
39. Сыпайылық. Егер дөрекілік, менмендік, көргенсіздік болса, онда тиімділік те болмайды
40. Ашықтық. Егер бәрі жабық, құпия, күдікті болса, онда тиімділік те болмайды
41. Бостандық. Онда бәрі тыйылған, шектелген, тыйым салынған болса, ол тиімсіз

Соңында мен сізге тиімділік белгілерін жинауға кеңес бергім келеді. Сонда сіз әр әрекеттен, әр нәрседен оның тиімді немесе тиімді еместігін тани аласыз. Содан кейін бір жерге инвестиция салу немесе бір істі бастау үшін бухгалтерлік кітаптарды, қаржылық операцияларды және басқа нәрселерді қараудың қажеті жоқ болады.

# Тиімділік ережелері

Тиімділіктің негізге 3 ережесі.

**1-ереже:** тиімділік үшін нәтиже емес, процесс маңызды

Егер сіз дұрыс процесті таңдасаңыз, сіз дұрыс нәтижеге жетесіз. Есіңізде болсын, сіз процесті басқара аласыз, бірақ нәтижені басқара алмайсыз.

**2-ереже:** шешімдерді алқалы түрде (коллегиально) қабылдаңыз, бірақ міндетті, қатаң (императивно) түрде орындаңыз.

Императивті түрде деген қатаң, берік дегенді білдіреді. Шешім қабылдау кезінде пікір жинау, әртүрлі көзқарастарды таразылау керек (ал0алы ойлау). Бірақ сіз шешім қабылдағаннан кейін, ол ешқандай талқылаусыз жүзеге асырылуы керек және қатаң түрде орындалуы керек.

Шешім қабылдағаннан кейін «қорықсаң – істеме, істесең – қорықпа» деген қағиданы сақтау керек.

**3-ереже:** тар мойынды жойыңыз (устроняйте узкое горлышко), мүмкіндіктерді кеңейтіңіз

кез келген процесте, кез келген адамда, кез келген жүйеде бір уақыт бірлігінде бір ғана тар мойын бар. Дәл сол сәтте тек осы ғана сіздің тиімділігіңізге кедергі келтіреді. Бұл тар мойынды кеңейту сіздің тиімділігіңізді арттырады. Сондықтан, әрқашан тар жолға назар аударыңыз, әрқашан оны іздеңіз.

Бұл үшеуі тиімділіктің негізгі ережелері. Әрі қарай, біз қосалқы ережелер деп аталатын 16 қосымша ережелерді талдаймыз. Қосымша ережелер:

* Әрқашан бір істі жасамас бұрын ойланыңыз
* Мақсаттарыңызды ешқашан ұмытпаңыз. Көп жағдайда жас кәсіпкерлер қандай да бір процесті бастап, бастапқы мақсаттарын ұмытып кетеді. Сондықтан әрқашан өз мақсаттарыңызды есте сақтаңыз. Процесс барысында әрқашан бұл мақсатыма жетудің дұрыс жолы ма не басқа тиімдірек жолдар бар ма деп сұраңыз. Көбінесе біз мәселені шешу кезінде мақсаттың жоғалғанын, ұмытылғанын байқаймыз. Адам мәселені шешуге тырысады, сонымен қызығып кетеді де, өзінің бастапқы мақсаттарын ұмытады.
* Әрқашан негізгі және қосымша жоспарыңыз бар болсын. Мұнда бірнеше жоспарларды құрып, ішінен таңдаудың қажеті жоқ, бірақ бір негізгі және бірнеше қосалқы жоспарлар қажет екенін түсінуіңіз керек. Сонда сіз форс-мажорлық жағдайларға түспейсіз.
* Маңызды нәрсені ғана жасаңыз. Бұл ереже сізге уақыт пен назарды қажет ететін жанама нәрселерді емес, маңызды нәрселерді жасау керектігін түсінуге мүмкіндік береді. Бұләрдайым өзіңізден бұл іс мақсатқа жету үшін маңызды ма, жоқ па деген сұрақ қобды талап етеді
* Неге көңіл бөлу керек екендігінен, неден бас тарту маңыздырақ. Адам шешім қабылдағанда, ол екі сұраққа жауап беруі керек жағдайға келеді: неге назар аудару керек және неден бас тарту керек. Сонымен, соңғы нәтиженің қолайлы немесе қолайсыз болуы неден бас тартқаныңызға тәуелді.
* Тиімділік теориядан гөрі тәжірибеге, жерге жақынырақ. Мәселені шешу барысында күмәндансаңыз, шеберханаларға барып, серуендеп, қарапайым адамдардың, жұмысшылардың балама мәселелерді қалай шешетінін көргеніңіз дұрыс. Теориялық тұрғыдан қарасаңыз, көкке ұшсаңыз, соғұрлым тиімді болуыңыз қиындай түседі.
* Мықты жақтарыңызды күшейтіңіз. Бұл ережеге сәйкес, адам әлсіздіктерін жойғаннан гөрі өзінің күшті жақтарын нығайтумен айналысуы керек.
* Кішіден үлкенге. Бұл ережеге сәйкес, процесті бірте-бірте арттыру, белсенділікті біртіндеп арттыру, кішігірім тапсырмалардан үлкенге көшу қажет.
* Төзімділік/беріктік қоры бар болсын (имейте запас прочности). Қарапайым мысал - табиғат. Адамның екі қолы, екі көзі, екі құлағы бар. Олардың біреуі болмаса да, адам өмір сүру сапасын жоғалтпай тіршілік ете алады. Жарты асқазансыз, жарты бауырсыз да өмір сүруге болады.
* Күмәнді нәрселерден аулақ болыңыз (Исламнан алынған). Күмәнді операциялардан, күмәнді әрекеттерден аулақ болыңыз. Егер оның заңды немесе заңды еместігіне сенімді болмасаңыз, одан аулақ болғаныңыз жөн
* Әлсізге айқындық/тұнықтық, ал күштіге бұлыңғырлық керек. Көбінесе күшті адам әлсіз адамнан көмек сұрағанда, болашақта көмектесемін, сәл кейінірек төлеймін деп уәде береді. Бұл жағдайда сіз жоқ деп айтуыңыз керек және ережелерді жазуды талап етуіңіз керек.
* Білмесеңіз білетін адамнан сұраңыз. егер сіз бірдеңені білмесеңіз және оны өзіңіз іздей бастасаңыз, онда ол көп күш пен уақытты қажет етеді. Білетін адамнан сұрау тиімдірек. Ол кем дегенде қайда іздеу керектігін айта алады.
* Бір істің барлық ерекшеліктерін білмей, оны қолға алмауыңыз керек.
* Жеті рет өлшеп, бір рет кес; ойлап, егжей-тегжейін анықтап істе. Бұл ереже тәуекелді қалай қарастыру керектігін үйретеді.
* Біз өзіміздің нақты мүмкіндіктеріміз бен қабілеттерімізбен санасуымыз керек. Бұл ереже «кішіден үлкен» ережесімен үндес. Осы ережеге сәйкес, егер сіздің компанияңыздың айлық табысы миллион болса, келесі екі-үш айда оны 50 млн қыла алмайсыз.
* Егер сіз маңызды нәрсені істеуге тым асығыс болсаңыз, онда сіз асығыстың салдарынан бәрін құртып алуыңыз мүмкін. Кез-келген шешімді қабылдамас бұрын үзіліс алып, жақсы ойланыңыз. Кез-келген істі тақаған уақытқа қалдырмай, ерте орындап, өзіңізге тағы бір рет көз шолып, тексеретін уақыт қалдырыңыз. Тек сонда ғана жоспарларыңыз тиімді орындалып, басқалардың алдында ақымақ болып көрінуден алшақ боласыз.
* Қарапайым шешім көбінесе ең тиімді болып табылады. Күрделі мәселе көбінесе күрделі шешіммен шешілмейді. Күрделі шешімдер көбіне тиімсіз, сондай-ақ бақылауды, ете ұстауды талап ететін көп нюанстары болғандықтан, қателесу тым оңай. Күрделі мәселелерді көбіне оңай, қарапайым шешіммен шешуге болады.

Сонымен біз барлық тиімділік ережелеріне тоқталдық. Алайда, тиімділік ережелері осымен бітпейді, она әрдайым ғылыми тұрғада, халық нақыл сөздері, тіпті ертегілер арқылы толықтыруға болады.

# Тиімділік және тиімді процесс

Осымен барлық үйренген білімімізді қорытындылап, тиімділіктің соңғы анықтамасын жасайық.

Тиімділік - бұл сипаттама немесе өлшем. Осы жерден екі анықтаманы қорытындылайық: тиімділік және тиімді процесс. Есте сақтаған дұрыс, бұл екі ұғым бір нәрсе емес.

**Тиімділік** - бұл сіздің **мақсаттарыңыздың** қаншалықты толық қол жеткізілгенін, **тілектер мен қалауларыңыздың** қаншалықты толық қанағаттандырылғанын және оның сізге қаншаға түскенін **көрсететін** процестің немесе әрекеттің **сипаттамасы** немесе өлшемі.

**Тиімділік** - бұл процестің тиімділігін өлшеуге болатын сызғыш, бірақ бұл процестің өзі емес.

**Тиімді процесс -** ең аз шығынмен сіздің қалауыңызға сәйкес келетін нәтижені барынша арттыру, көбейту әрекеті.

Тиімділіктің практикалық құндылығы оның төрт негізгі сұраққа жауап беруінде:

1. Нәтиженің бір бірлігіне қол жеткізу үшін қанша энергия жұмсалуы керек?
2. Энергияның бір бірлігін жұмсағанда қанша нәтиже алуға болады?
3. Өз қалауларыңызды қанағаттандыру үшін қанша энергия жұмсау керек?
4. Белгілі бір энергияны жұмсау арқылы мен қандай қанағат аламын?

**!!! Тиімділік ≠ Тиімді процесс !!!**