# Мақсат тұжырымдаудың маңыздылығы

Табысты адамның жолы болмайтын адамнан қандай айырмашылығы бар? Ең алдымен, табысты адам өзінің табысқа жету жолын **өз мақсатын** нақты түсінуден бастайды. Табысты адам әрқашан не қалайтынын анық біледі. Ол өз мақсаттарын қағазға түсіреді, оларды назарда ұстайды және өз жоспарларын нақты орындайды.Табысты адам ешқашан ештеңені жайдан-жай жасамайды. Оның барлық әрекеттері осы мақсаттарды жүзеге асыруға бағытталған. Ол армандардың, тілектердің және мақсаттардың арасындағы айырмашылықты анық түсінеді. **Мақсатты дұрыс тұжырымдау – табысты болудың негізі**.

Егер сіздің өзіңіздің **жеке мақсаттарыңыз болмаса**, онда сізге **сөзсіз басқа біреудің мақсаттарын орындау үшін жұмыс істеуге** тура келеді.

Әрине, кейбір жағдайларда сәттіліктің, жолы болғыштықтың арқылы мақсатқа жетуге болады. Бірақ бұл сирек және болжауға болмайтын нәрсе. Тек сәттілікке сүйенсе, адам ештеңеге қол жеткізе алмайды. Өмірде тек кейде сәттілікпен қамтамасыз етілген мақсатқа жетудің жүйелі тәсілін қолданған дұрыс.

**Мақсатты тұжырымдау** – кез келген жоспарлау жүйесінің құрамдас бөлігі, мақсаттарға жетудің жүйелі тәсілі.

Мақсатқа жетудің жүйелі тәсілі қалаған нәтижелерді алу ықтималдығын айтарлықтай арттыруға мүмкіндік береді.

Сіздің шешімдеріңіз, әрекеттеріңіз және нәтижелеріңіз арасында әрқашан белгілі бір ықтималдық бар. Мысалға, егер сіз бағдаршамның жасыл түсінде жолдан өтуді шешсеңіз, бұл сіз жолды жүз пайыз мүмкіншілікпен өте аласыз дегенді білдірмейді. Сіз 95% мүмкіншілікпен жолдан өте аласыз. Бірақ 5% ықтималдықпен, кейбір жүргізүшілер жаяу жүргіншіні бағдаршамның жасыл түсіне (олар үшін қызыл түс) жолдан өтуді шешіп, сізді қағып кетуі мүмкін.

Сондықтан сіздің міндетіңіз және сіздің жоспарлау жүйеңіз бен мақсат тұжырымдауыңыздың міндеті - сіз қалаған нәтижелердің ықтималдығын арттыруда.

Мақсат тұжырымдау барлық адамға сәйкес келеді, бірақ оны жүзеге асыру сізден аздап шыдамдылықты және белгілі бір әрекеттер тізбегін орындауды талап етеді.

Бұл сабақта біз келесі сұрақтарды талқылаймыз:

1. Мақсатты тұжырымдау дегеніміз не?
2. Мақсат тұжырымдаудың негізі неде?
3. Неліктен мақсат тұжырымдау маңызды?

Мақсатты тұжырымдау дегеніміз не? Мақсат тұжырымдау (целепологание) – бұл *мақсаттар* ***иерархиясын*** *дұрыс құру, мақсаттарды дұрыс* ***мәтіндік тұжырымдау (формулировка)*** *және анықтау, мақсаттардың дұрыс* ***критерийлері*** *мен жоспарлау критерийлері* арқылы мақсатқа барынша тиімді жету әдістемесі.

Мақсат тұжырымдау **2 негізгі қағидаға** негізделген:

1. Жоғарыдан төменге (иерархия). Төмендегі мақсат жоғарыдағы мақсатқа бағынады.
2. Жалпыдан жекеге (матрешка). Бірінші Миссиядан басталып, кейін қажеттіліктер, сосын армандар, содан кейін тілектер, сосын жобалар, кезеңдер және соңында тапсырмалармен бітеді.

Мақсат тұжырымдаудың негізі неде? Мақсат тұжырымдау сіздің **мотивацияңызды жүзеге асырудың** практикалық құралы болып табылады. Арманның орындалатынына сенім мен үміт болған кезде, бұл арман сіздің мақсатыңызға айналады.

Мақсатты тұжырымдау, шын мәнінде, сіздің мотивацияңыздың, қажеттіліктеріңіздің, армандарыңыз бен тілектеріңіздің негізінде жатқан мотивтерге, мағыналарға жету әдістемесі.

Мен сіздің қажеттіліктеріңізді немесе тілектеріңізді жүзеге асыру іс жүзінде қалай көрінетінін мысалмен түсіндірейін. Сіз бір нәрсеге мұқтаж болсаңыз немесе бір нәрсеге қол жеткізгіңіз келсе не істейсіз? Сіз өз мақсаттарыңызға жету үшін бірден бір істі жасауға жүгірмейсіз. Әрине, су алу, ұйықтау сияқты қарапайым, бір қадамдық тапсырмаларды алып тастағанда. Қысқа, бір қадамдық тапсырмалар белгілі бір жоспарды немесе мақсатты белгілеуді қажет етпейді. Мен бір әрекетпен ғана қол жеткізу мүмкін болмайтын күрделі мақсаттар туралы айтып отырмын. Үлкен, көп сатылы немесе ұзақ уақытты қамтитын мақсаттарға жету үшін сізге дұрыс мақсат тұжырымдау және жоспар қажет. Палауды қалай дайындау керек деген қарапайым мақсаттың өзінде сізге палаудың қандай түрін, қанша адамға пісіру керек, қашан пісіру керек, кім пісіреді және т.б. сұрақтарға жауап беретіндей нақты түсінік қажет. Бұл мақсатты тұжырымдау немесе критерийлер белгілеу үшін дұрыс таңдау жасау және тапсырмаларды жоспарлау әдістемесі.

Мақсатты дұрыс тұжырымдамасаңыз, сіздің армандарыңыз аморфты, **бейсаналық қалаулар** болып қала береді. Мұндай бейсаналық қалауларды өмірге әкелу мүмкін болмайды немесе олар сізді жағымсыз нәтижелерге апарады.

Неліктен мақсат тұжырымдау маңызды?

Мақсатты сауатты тұжырымдау:

1. **тиімділікті арттырады** (құндылықтарыңызға, қажеттіліктеріңізге және мотивацияларыңызға сәйкес келетін дұрыс мақсаттар сізге көп нәтижеге аз күш жұмсай отырып қол жеткізуге көмектеседі.),
2. **басымдықтарды белгілейді** (сіздің өміріңіздің басымдықтарын нақты белгілейді , сіз үшін ненің маңызды және ненің маңызды емес екенін түсінуге әкеледі),
3. **мақсаттар иерархиясын құрады** (барлық мақсаттарыңызды маңызы жоғарысынан маңызы азына қарай иерархиялық бағыныштылықта орналастырады),
4. **тапсырмалар тізбегін орнатады** (тапсырмаларды бірінен соң бірі орындайтындай етіп, тапсырмалардың орындалуын теңшеуге мүмкіндік береді),
5. **іс-әрекетіңізге мотивация мен мағына береді** (мотивация толығымен мағынаға негізделген, яғни адам қандай да бір әрекетте мағынаны көретін болса, онда адамның сол әрекетті істеуге мотиві болады),
6. **өмірдің мәнділігі мен қуанышын арттырады** (бейсаналық тілектер тізімі мақсатқа айналып, орындала бастағанда, сіз қуаныш, қанағат және өмір сүруге деген ұмтылысты сезінесіз).

Мен сізге мақсатты тұжырымдау өте маңызды және ол әрқайсыңызға қажет деген ойды жеткіздім деп үміттенемін.

Негізгі ойларды қайталап өтейік.

Мақсатты тұжырымдау - бұл сіздің **армандар**ыңыз бен тілектеріңізді **аз күш жұмсай отырып**, нақты, қол жеткізуге болатын **мақсаттарға** айналдыратын жүйелі тәсіл. Аз күш жұмсай отырып деген негізгі ұғым. Яғни, сіз о бастан-ақ мақсаттарыңызға қол жеткізуде минималды күш жұмсайтындай етіп, мақсаттарды қоюыңыз/белгідеуіңіз керек.

Мақсатты тұжырымдау **үш кезеңнен** тұрады:

1. мақсатты саналы таңдау және анықтау
2. дұрыс мақсат критерийлерін белгілеу
3. тапсырмаларды жоспарлау

Мақсатты тұжырымдау **екі негізгі қағидаға** негізделеді:

1. Жоғарыдан төменге (иерархия).

Сіз өзіңізге мақсат қойған кезде әрқашан өзіңізден «жоғары мақсат қандай?» деп сұраңыз. Сіз өмірде не істесеңіз де, әрқашан өзіңізге келесі сұрақтарды қойыңыз: «менің мақсатым қандай?», «ожан жоғары тұрған мақсат қандай?». Миссия туралы мен әрқашан айтамын: Миссия – адам өмірінің басты мақсаты. Миссияның астында өзге мақсаттар бар. Мәселен адамның миссиясынан басқа, әлі де тіршілігін қолдауға бағытталған көптеген мақсаттары бар. Мен оларды қажеттіліктер/мұқтаждықтар(потребности) немесе тіршілікті қамтамасыз ететін мақсаттар деп атаймын. Одан басқа сіздің проекттеріңіздің мақсаты,жеке мақсаттарыңыз бен тапсырмаларыңыз бар. Сондықтан мақсат иерархиясы өте маңызды. Бұл иерархияда төмендегі мақсат әрдайым жоғарыдағы мақсатқа бағынышты болуы тиіс.

1. Жалпыдан жекеге (матрешка). Бірінші Миссиядан басталып, кейін қажеттіліктер, сосын армандар, содан кейін тілектер, сосын жобалар, кезеңдер және соңында тапсырмалармен бітеді.

Мақсатты тұжырымдаудың маңыздылығының мысалы:

Мақсаты жоқ кемеде қолайлы жел болмайды (У корабля, у которого нет цели, не бывает попутного ветра.) – Қытай мақалы

Мен осыған қоса кетейін, егер кемеде нақты емес не болмаса бәрнеше мақсаты болса, ол бәрібір қолайлы желді(попутный ветер), яғни сәттілікті таба алмайды. Екі кеменің басын ұстаған суға кетеді демекші, сізде бір нақты негізгі мақсат болу керек. Тек сонда ғана сәттілік сіздің серігіңіз болады.

Мәселен, мақсат қоюды оптикалық нысанды көдеуге баламаласақ. Сіз оптикамен нысанды көздедіңіз делік. Сізде бірнеше нысан болса, сіз қайсысының артынан қуатыныңызды білмей, барлығын да жіберіп аласыз. Егерде бір ғана нысан болып, бірақ оптикаңыз нысанды бұлыңғыр көрсетсе, не болмаса, кескіні айқын көрінбесе, нысаннан мүлт кету қаупі төнеді. Мақсатты тұжырымдау осы мысалда дұрыс мақсатты таңдауға, оған нақты бағытталуға, оның контурларын анықтау, оған қол жеткізуді дұрыс жоспарлауға көмектесетін процесс.

# Мақсаттардың дұрыс иерархиясы

Алдыңғы сабақтарды өткеніміздей, Миссия – адамның өміріндегі ең маңызды мақсат, ол сол үшін туылған және *сол үшін өмір сүреді.*

Дегенмен, адам өмірі Миссиямен шектелмейді. Сіз қажеттіліктер, армандар мен тілектердің не екенін білесіз бе? Проекттер мен этаптар дегеніміз не? Проекттердің тапсырмалардан айырмашылығы неде? Осы сабақтан кейін сіз Миссиядан басқа қандай мақсаттар мен міндеттер бар екенін білесіз.

Әртүрлі адамдар әртүрлі нәрселерді қалайды. Барлық адамдардың тілектері мен қалауларын қалай ескеруге болады? Оларды қалай жіктеуге (классификациялау) болады? Біз адам қалауларының барлығын анықтауды үйренуіміз керек, оларды қандай да бір түрде жіктеп, солардың негізінде мақсат қоюды үйренуіміз керек.

Адамның көптеген мақсаттары болуы мүмкін. Олардың барлығы бір-бірімен байланысты және бір-біріне қарама-қайшы келмейтіндей қалай үйлестіруге болады? Әртүрлі мақсаттарды қууды және олардың қайсысын бірінші жасаймын деп абыдап тұруды қалай тоқтатуға болады? Қалаған нәрсеге қол жеткізу үшін не қажет? Осы сұрақтарға жауапты біз бүгінгі сабақта беруге тырысамыз.

Бұл сабақ өз тілектер тізімін мүмкіндігінше тезірек ретке келтіріп, құрылымды және мақсатты өмір сүргісі келетіндерге арналған.

Бұл сабақта біз келесі тақырыптарды қарастырамыз:

1. Мақсаттардың иерархиясы, олардың бір-бірімен әрекеттесуі
2. Адамның барлық қалауларының классификациялары
3. Қалаған нәрсеге қол жеткізу үшін не қажет?

*Қажеттіліктер бірінші деңгей мақсаттары ретінде*

Бұған дейін Миссия туралы талай рет әңгімелестік. Алайда адам өзінің Миссиясын орындаумен қатар, өз өмір сүру, тіршілікті қамтамасыз ету мәселесімен айналысуы, көбеюі, ұрпақтарын, туыстары мен достарын, қоғам мүшелерін қамтамасыз етуі керек. Бұлардың барлығы Миссиядан бөлек және өзара бір-біріне ұқсамайтын әртүрлі мақсаттар. Осы мақсаттарды мен қажеттіліктер деп атаймын. Яғни, адамның барлық мақсаттарын бірінші деңгейге бөлу – бұл қажеттіліктер.

**Қажеттіліктер** – (жеке және топтық) тіршілікті жалғастыруға/қолдауға және көбеюге байланысты барлық нәрсе. Айтпақшы, көбею(ұрпақ қалдыру) топтық тіршілікті жалғастыруға қатысты.

Мен мұны қажеттіліктер деп атаймын, себебі бұл жай ғана сіз қалаған нәрсе емес немесе сіздің тілегіңіз не арманыңыз емес. Бұл сіз істеуге **тиісті** нәрсе. Сізде Миссия болмауы мүмкін, бірақ өміріңізді қолдау және жақындарыңызды тіршілікпен қамтамасыз ету үшін қажеттіліктерді орындауыңыз қажет. Айтпақшы, адамдардың көпшілігінде Миссия жоқ. Одан да көп адамның мақсаты жоқ. БІРАҚ барлығында қажеттіліктер бар. Және олар өз қажеттіліктерін өтеу үшін тыным таппай жұмыс істейді.

Қажеттіліктер негізінен неден туындайды? Қажеттіліктер **дефициттен** (адамға қажетті нәрсе жетіспегеннен) туындайды. Мысалы, өзінің және жақындарының тіршілігінжалғастыру үшін, тамақ табу, үй-жаймен қамту үшін адамдар талмай жұмыс істейді.

*Арман, тілек жіне қалаулар деген не?*

Яғни сіздің қажеттіліктеріңіз бар және сіздің қалауыңыз бар. Мұнда мен армандар мен қалаулардың не екенін аздап түсіндіремін. **Армандар мен тілектер** **(қалаулар)**- сіз **қалаған,** бірақ **қажет/зәру** нәрсе емес.

Көлік немесе зәулім үй сатып алу - бұл қажеттілік емес, сіз оларсыз өмір сүре аласыз. Сіз жалдамалы пәтерде немесе таныстарыңыздың үйінде тұра аласыз. Сондықтан бұл сіздің қажеттілігіңіз емес, қалауыңыз. Армандар мен тілектер дефициттен емес, қажеттіліктерден тыс нәрсені алуға ұмтылумен байланысты.

Өз кезегінде, **кез келген мақсатқа жету**:

* проекттерден,
* этаптардан,
* тапсырмалардан тұрады.

Сіз үшін негізгі драйверлер - қажеттіліктер мен армандар(қалаулар, тілектер). Бірақ қажеттіліктер де, армандар да, өз кезегінде, бұл мақсаттарға жету үшін сіз жобаларды жасап, тапсырмаларды кезеңдерге бөліп, күнделікті тапсырмаларды орындауыңызды талап етеді.

**Проект немесе этап** – тапсырмалар тобын білдіреді.

Көпшілікті қорқытпау үшін мен проекттің не екенін қарапайым тілмен, оңайлатып, түсіндіріп берейін. Сіздің қажеттіліктеріңіз және армандарыңыз бен тілектеріңіз бар және сізде күнделікті орындауға тиіс тапсырмаларыңыз бар. Бірақ тапсырмалар көп болғандықтан, ыңғайлы болу үшін адамдар оларды ортақ мақсаттарына қарай проекттерге біріктіреді.

Мысалы, үй сатып алу – бұл проект. Үй алу үшін ең алдымен ақша табу керек, қажетті соманы жинақтау керек, ол үшін банкте есепшот ашу керек, бұл ақшаны қандай өнімді сату арқылы, қандай бизнесті жүргізу арқылы табатыныңызды анықтау керек, осы бизнесті жүргізу үшін команда жинау керек т.б. Көріп тұрғанымыздай, үй сатып алу – бұл проект, және бұл проектте оған жетуге арналған көптеген тапсырмалар жинақталған. БІРАҚ ең бастысы- бұл тапсырмалардың барлығында бір ортақ мақсат (үй сатып алу) бар.


**Проект** – бір мақсатқа негізделген топтастырылған тапсырмалар.

**Этап**- бір уақыт кезеңімен біріктірілген тапсырмалар тобы болып табылады

Мысалы, сіз «үй сатып алу» деген проектті бірнеше этаптарға бөле аласыз. Бірінші кезең- үй сатып алуға керек қаражатты қандай бизнесті жүргізу арқылы табатыныңызды ойлап табу. Оның ішінде маркетингті зерттеу, нарықты зерттеу, таныстарыңызбен осы мәселе бойынша ой қозғау, нарық туралы зерттеулерді сатып алу, пилоттық проектті іске қосу секілді көптеген тапсырмалар болады. Келесі, екінші этап- менің ойымша мінсіз үйдің қандай екенін анықтау. Ол өзіне жылжымайтын мүлік нарығын зерттеу, интерьер стильдерін зерттеу, жұбайыңызбен осы мәселе ойынша сөйлесу, үйде сіз үшін не маңызды екенін анықтау секілді әртүрлі тапсырмалардын тұрады. Және тағысын тағы.

Сіз жүздеген тапсырмаларды бір мақсатпен проектке біріктіресіз, содан кейін бұл проектіні этаптарға бөлесіз. Нәтижесінде, әр этапта енді жүздеген тапсырмалар емес, ондаған тапсырмалар болады. Проект пен этаптың айырмашылығы осыда.

Ал енді тапсырмалар деген не екенін талдайық. **Тапсырмалар** - бұл сіздің мақсаттарыңызға, армандарыңыздың, тілектеріңіз бен қажеттіліктеріңіздің орындалуына әкелетін проекттер мен этаптарды құрайтын «кірпіштер».



Тапсырмалар- проекттер мен этаптарды құрайтын кірпіштер. Ал проекттер мен этаптар сіздің армандарыңыздың, тілектеріңіз бен қажеттіліктеріңіздің құрылыс материалы болып табылады. Ал армандар, тілектер мен қажеттіліктер сіздің Миссияңызды құрайтын модульдер болып табылады.

Сіздің мақсаттарыңыздың көлемі мен маңыздылығына байланысты біз оларды **4 деңгейге** бөлеміз:

1. Адам өмірінің мақсаты – Миссия
2. Қажеттіліктер, армандар мен тілектер
3. Жобалар мен кезеңдері
4. Күнделікті тапсырмалар

Тапсырмалар операцияларға/қадамдарға/әрекеттерге бөлінеді. Мысалы, су ішу - бұл қадам.

Енді адамдардың қалаулары туралы айтайық. Әртүрлі адамдар әртүрлі нәрселерді қалайды. Дегенмен, барлық адамдардың қалау тізімдерін жалпылау арқылы жіктеуге/классификациялауға болады. Осылай біз барлық адамдар тек екі нәрсені қалайтынын түсіне аламыз (**адам қалауларының категориясы**):

1. бір нәрсеге ие болу (что-то иметь)
2. біреу болу (кем-то быть)

Мысалы адамдар ақшаға, атаққа, мәнсапқа, көлікке ие болғысы келеді немесе ұшқыш, бизнесмен, депутат болғысы келеді. Адам қалауларының осы екеуінен басқа категориялары жоқ. Дегенмен, Адамның ие болғысы келетін және біреу болғысы келетіннің бәрі оның Миссиясы аясында болуы маңызды.

Егер де адам өзінің Миссиясына қатысы жоқ нәрсеге ие болғысы келсе, не Миссиясынан тыс біреу болғысы келсе, тиімсіздік пайда болады.

Миссия – адамды тиімді ететін бірінші магнит.

Егерде сіз Миссияңыздан тыс нәрсеге ие болғыңыз келсе, онда сіздің жасаған әрекеттеріңіз бейберекетсіз, даңғаза, ретсіз болады. Осылай сіз тиімсіз болып қаласыз. Тиімсіздік сәтсіздік пен қиыншылықтарға, тіпті депрессияға әкеп соғады.

Матрешка сияқты мақсаттар бір-біріне сәйкес келіп, бірін-бірі толықтырып, өзара байланысты болуы керек. Біріншіден, сіздің өміріңіздің басты мақсаты (миссиясы). Содан кейін қажеттіліктер, өйткені оларсыз сіз бұл миссияны орындау үшін өмір сүре алмайсыз. Сосын сіздің миссияңыздың аясындағы армандар мен тілектер, өйткені тек қана қажеттіліктерді қанағаттандыру арқылы сіз миссияны орындай алмайсыз. Содан кейін жобалар мен кезеңдер, содан кейін тапсырмалар, содан кейін операциялар және ең қарапайым қадамдар.

Сіз өзіңіздің мақсатыңызға қаншалықты аз ұстансаңыз, соғұрлым басқа біреудің мақсатына көбірек араласасыз. Әрдайым сіз мақсаттарыңызды матрешка негізінде реттемесеңіз, сізде басқа біреудің мақсаттарын орындау мүмкіншілігі жоғарылайды. Мақсаттарды матрешка негізінде реттесеңіз олар өзара байланысты болып, басқа адамдарыдың мақсаттарының осы реттің ішіне кіру мүмкіншілігі жоғалады да, нақты сіздің қажеттіліктеріңізді, армандарыңызды, миссияңызды орындауға бағытталғанына көз жеткізесіз.

*Миссияны түсіну төменгі деңгейде көмектеседі*

Өкінішке орай, адамдардың көпшілігі таңертеңнен кешке дейін жұмыс істейді, жүздеген тапсырмаларды орындайды, әртүрлі мақсаттарға жетеді, бірақ қанша жұмыс атқарса да бір орында қалып қояды. Бұл адамдардың көпшілігінің өмірі, әсіресе корпоративтік әлемде, әсіресе өз ісін/бизнесін дамытудан гөрі мансап құрумен айналысатындардың өмірі. Олар біреудің мақсатын орындап жатқанын немесе өзінің негізгі мақсатына жақындатпайтын істермен айналысып жүргенін түсінбейді. Оларда иерархия және өзара толықтырушық (взаимодополняемось) жоқ.

Мақсаттардың иерархиясын нақты түсіну күнделікті өмірдегі көптеген проблемаларды және төменгі деңгейде көптеген түсінбеушіліктерді болдырмауға көмектеседі. Жоғарғы деңгейдің мақсаттарын түсіну төменгі деңгейде проблемаларды болдырмауға көмектеседі.

Мысал келтірейік: Бір күні ерлі-зайыптылар өздерінің саяси көзқарастары туралы дауласа бастады. Дау ушығып, екеуі өз ойын дәлелдеу мақсатында бір-бірін жамандай бастады. Олармен бірге дастархан басында отырған ортақ досы сөзге араласып: «Дұрыс болғың келе ме, әлде бақытты болғың келе ме?» деп сұрады. Ерлі-зайыптылар үнсіз қалды, бір-біріне қарап, татуласқандай күлді.

Осы мысалдан ерлі-зайыптылардың төменгі деңгейдегі мақсаттар туралы дауласып жатқанын түсінуге болады, ал досы оларды жоғары дәрежелі мақсаттар туралы ойланып, соған көшуге мәжбүр етті. Бұл жоғары деңгейдің мақсатын нақты түсіну күнделікті өмірде қиындықтарды болдырмауға қалай көмектесетінін түсінуге көмектесетін бір мысал.

Мен сізге тағы бір мысал келтіремін. Бір күні жұбайы күйеуінен қабырғаға сурет іліп қоюын өтінді. Күйеуі, кез келген ер адам сияқты, бұл мәселені мұқият шешуге кірісті. Суретті ілу үшін оған бұрғы қажет болды. Ол бұрғы сатып алу үшін құрылыс дүкеніне барды. Бұрғылардың әртүрлі түрлері бар екенін көрді. Қызығып кеттіп, әр түрдің жақсы және жаман жақтары қандай екенін білу үшін кеңесшімен кеңесе бастады. Таңдап, таңдап, шаршап кетті. Сосын алдымен интернеттегі шолуларды оқып, рейтингтерді білуді шешті. Ол тағы бірнеше сағат бойы өзіне қай бұрғы қолайлы, қайсысының сапасы жақсырақ деген ақпаратты іздеуге жұмсады және сайып келгенде таңдалған бұрғыны сатып алды. Осылайша ол бірнеше сағат өткізіп, үйге келді. Үйге қонақтар келген екен. Қонақтармен бірге отырған күйеуі сол күні суретті қабырғаға ілмеді. Бұл мысалда біз күйеуінің басты мақсаты суретті ілу болғанын ұмытып кеткенін көреміз. Мұны істеу үшін оған бұрғы қажет емес, қабырғаға тесік жасау қажет болған, ол үшін көршілерінен бұрғыны сұрауына болушы еді. Сонда ол төменгі мақсатқа көп уақыт және көп күш жұмсамай, жоғарғы мақсатын аз уақытта, минималды шығындармен сәтті орындап шығушы еді. Менің ойымша, бұл мысалда әркім өзін тани алады. Бір сәттік мақсат басты мақсатқа зиянын тигізіп, көп күш-қуат пен уақытты жеп жатса да, не болса да соған жетуге тырысып, бір сәттік мақсаттқа жетуге байлану әрқайсымыздың басымыздан өтткен.

Мен сізді кідіріс жасап және өз өміріңізден ұқсас мысалдарды еске түсіруге шақырамын. Бұл мақсаттар иерархиясын түсінуге жақсы жаттығу болады.

Қорыта келе, бүгін біз мақсаттар иерархиясы деген не екенін білдік. Қайта бір шолу өткізсек, біріншіден, сіздің мақсаттарыңыздың көлемі мен маңыздылығына байланысты біз оларды **4 деңгейге** бөлеміз:

1. Адам өмірінің мақсаты – Миссия
2. Қажеттіліктер, армандар мен тілектер. Біз қажеттеліктер деген не және армандар мен тілектер деген не екенін талқылап өттік.
3. Жобалар мен кезеңдері
4. Күнделікті тапсырмалар

Екіншіден, әртүрлі адамдар әртүрлі нәрселерді қалайды, бірақ егер сіз бәрін топтасаңыз, адамдар тек 2 нәрсені қалайды:

1. бір нәрсеге ие болу (что-то иметь)
2. біреу болу (кем-то быть)

Үшіншіден, мақсаттар иерархиясы сіздің әрекеттеріңіздегі хаос пен тәртіпсіздікті жояды. Мақсаттар иерархиясы мақсатты тұжырымдаудың өте маңызды құрамдас бөлігі болып табылады. Мақсаттар иерархиясы сіздің мақсаттарыңызды үйлестіру, бағындыру және өзара әрекеттесу сияқты маңызды функцияларды орындайды.

Бірақ мақсатыңызды қалай дұрыс анықтауға және тұжырымдауға болады? Бұл туралы келесі сабақта айтатын боламыз.

# Мақсаттарды дұрыс құрастыру/тұжырымдау принциптері

Дұрыс тұжырымдалған мақсат – жетістіктің жартысы. Мақсатты дұрыс тұжырымдау жетістіктің жартысын құрайтындай болу үшін ол қаншалықты маңызды екенін ойлап көріңіз.

Көбінесе мотиваторлар «қиялыңыздан/мүмкіншіліктеріңізден тыс үлкен, өршіл мақсаттарды қойыңыз» дейді, олар мақсат шабыттандыратын болуы керек дейді. Мен бұл пікірмен келіспеймін, әдетте өмірде бәрі керісінше болады.

Үлкен мақсаттар:

* бағдарсыздықты тудырады/дезориентация (адам нақты неден бастау керектігін білмейді),
* прокрастинацияға әкеледі.

Сондықтан мен сізді бұл туралы ескертемін. Мақсат үлкен болуы керек секілді мәлімдемелерге менің жауабым: Иә дегеннен гөрі жоқ.

Көбінесе адамдар үлкен және шабыттандыратын мақсаттар қоя отырып, өз армандары мен тілектерін мақсатқа айналдырады. Содан кейін біраз уақыттан кейін олар өз мақсаттарына жете алмағандықтан көңілдері қалады. Олар не прокрастинацияға ұшырап немесе күндіз-түні тынбай жұмыс жаса да мақсаттарына жете алмаған. Осылай көбінесе адамдар мақсаттарды дұрыс анықтау және тұжырымдау маңыздылығын түсінбейді.

Сіз ағылшын тілін үйренгіңіз келеді делік. Сізге бұл шынымен қажет болуы мүмкін. Мүмкін сіз ағылшын тілінің көмегімен бизнесіңізді кеңейте аласыз, әлемдік нарыққа шыға аласыз. Бірақ қанша тырыссаңыз да, жылдан жылға мақсат мақсат болып қала береді. Сіз тіл курстарына барасаңыз да, жеке репетитор жалдасаңыз да, әлі де бизнес ж.ргізуге қажет ағылшын тілінің деңгейін үйрене алмайсыз. Мұның бәрі сіз мақсатты қате тұжырымдағаныңыздықтан.

Бірақ мақсатыңызды қалай дұрыс анықтауға және тұжырымдауға болады? Бұл туралы бүгінгі сабақта айтатын боламыз. Бұл сабақта сіз:

* мақсатты анықтау мен тұжырымдауды үйренесіз,
* мақсатты тұжырымдау және анықтау принципін үйренесіз,
* мақсатты тұжырымдау ретін меңгересіз,
* мақсаттың тілектер мен армандардан айырмашылығын түсінесіз.

**Мақсатты дұрыс анықтау** дұрыс принциптер негізінде құрылған мағыналы мақсаттарды сапалық және сандық тұжырымдау болып табылады. Бұл мақсат тұжырымдаудың/құрудың өте маңызды кезеңі. Көптеген адамдар осы кезеңде қателеседі. Олардың қателіктері қандай? Мақсат тұжырымдау/құрудағы қателіктер:

1. басқа адамдардың мақсаттарын орындау

Сіздің барлық «қалауларыңыз» - сіздің мақсаттарыңыз, сіздің барлық «міндетті/қажет» заттар басқа адамдардың мақсаттары. Сіздің «қалауыңыз» басқа біреудің «міндеті», Ал сіздің «мінжеттіріңіз» басқа біреудің «қалауы». Сондықтансіз жасауға міндетті істерге емес, өзіңіз қалаған іске көбірек уақыт бөлу өте маңызды.

1. өз мақсаттарын қажеттіліктермен, армандармен және тілектермен шатастыру
2. не қалайтынын анық емес, нашар елестету.

Мысалы, «бай болу» бұл түсініксіз, нашар тұжырымдалған мақсат. Бай болу материалдық тұрғыда ма? Қандай соммада сіз бай боласыз? Ол сомма ұандай валютада болуы тиіс? Қанша уақтта сіз бұл мақсатқа жетуіңіз тиіс?

1. Мақсатқа жетудегі қадамдардың реттілігін түсінбеу/білмеу.

Бүгін біз қателіктер туралы емес, осы қателіктерді болдырмау туралы көбірек айтатын боламыз.

Мақсатты қалай дұрыс анықтау және тұжырымдау туралы, басқаша айтқанда, мақсаттарды дұрыс тұжырымдау принциптері туралы сөйлесейік.

1. **Мақсаттың маңыздылығы**

Егер сіз үшін мақсат маңызды болмаса, онда сіз оған жете алмайсыз. Ол әрқашан сіздің басымдықтарыңыздың ең төменгі жағында болады. Тиісінше, оған ешқашан қол жеткізілмейді. Сіз мұны анық түсінуіңіз керек. Сізге маңызды емес мақсаттар қоймаңыз. Мақсаттың маңыздылығы оның жоғары басымдылығын білдіреді. Сондықтан, ең алдымен, бұл мақсат сіз үшін қаншалықты маңызды екенін анықтаңыз. Мақсаттың маңыздылығы прокрастинацияны жояды. Егер мақсат сіз үшін мағыналы/маңызды болса, оған жетуге ынталы боласыз. Мақсатқа жетуде белгілі бір қадамдар жасамас бұрын, сіз ойша оны таразыға қоясыз. Таразының бір жағында оған қол жеткізуде туындайтын ыңғайсыздықтар, оған жұмсалатын күш-жігер, энергия, уақыт болады, ал екінші жағында мақсаттың маңыздылығы/мәнділігі. Мақсат сіз үшін аса маңызды болмаса, оны істемеу сізге мағыналырақ болады. Міне осыдан прокрастинация туады. Сіз өзіңізге маңызды емес мақсатты қойсаңызда, әрқашан түпсанаңыз сізді алдып, «бұл мақсатқа жетеміз, қойылған мақсат жақсы, бірақ қазір емес, оған дәл қазір уақыт жоқ, сосын шабыт болғанда, уақыт болғанда жасаймыз» деп, сіздің ұятыңызды басып, сізді прокрастинацияға әкеледі. Мақсаттың маңыздылығы барлық жағдайлардан, күш-жігерден және ыңғайсыздықтан күшті болуы керек. Тек сонда ғана сіз ол мақсатқа жетесіз.

Мақсат қоюдың негізгі міндеті – мақсатқа жету ықтималдығын арттыру. Сондықтан, егер сіз мақсатқа жету ықтималдығын арттырғыңыз келсе, сіз үшін мақсаттың маңыздылығын арттырыңыз немесе толық түсініңіз. Егер сіз осы мақсатқа жетуден не алатыныңызды, одан қандай пайда не артықшылықтар болатынын нақты жазып алсаңыз, бұл осы мақсаттың маңыздылығын түсінуге жақсы жаттығу болады.

Сіз «10 кг тастағым келеді» деп жазғанда, сіздің санаңыз осы мақсатқа не үшін жету керектігін түсінбейді. Сондықтан пайдасын жазыңыз, мысалы, мен осы көйлекті кие аламын, өзімді әдемі сезінетін боламын, достарыма берген уәдемді орындай аламын т.б.

Мақсатты тұжырымдау кезінде құрғақ мақсаттар қоймаңыз. Бұл мақсатқа жету не үшін қажет екенін еске салатын артықшылықтарды, магниттерді жазыңыз. Міндетті түрде мақсатқа жету жолында ыңғайсыздыққа тап болған сайын, сіз бұл 10 кг-ды таразыға қоймайсыз, сіз таразыға салмақ жоғалтудан алатын барлық артықшылықтарды қоясыз.

Мақсатқа жету мағыздылығын таразылауда сізді шабыттандыратын мақсаттарға жетуден алатын артықшылықтарды барынша арттырыңыз, ал мақсатқа жетуге кедергі келтіруі мүмкін қолайсыздықтар мен жағдайларды керісінше азайтыңыз.

Мақсат неғұрлым маңызды болса, соғұрлым оған жету ықтималдығы жоғары болады.

1. **Мақсаттың түсініліктілігі**

Мақсат екі жақты түсіндіруді (двоякий смысл) болдырмайтындай етіп тұжырымдалуы керек. Мақсатты қысқаша тұжырымдау керек. Бір мақсат- бір мағына. Мақсат кез-келген адамға түсінікті болуы керек. Сонда сізге пікірлестер, одақтастар мен серіктестер табу оңай болады.

Таныстарыңыздан, достарыңыздан сіздің тұжырымдағн мақсаттарыңызды оқуды сұраңыз. Олардың берілген мақсатты қалай түсінгенін сұраңыз. Егер олардың мәлімдемелері сіздің осы мақсатқа қойған мағынаға сәйкес келсе, онда сіз мақсатты дұрыс тұжырымдыңыз.

Мақсаттың барлық адамдарға түсінікті болуы өте маңызды, өйткені мақсатқа жету жолы сізге ғана емес, басқа адамдарға да әсер етеді. Кейде сіз өз мақсатыңызға жету үшін жұмыстың бір бөлігін алып, оны басқа адамдарға сеніп тапсыратын кездер болады.

1. Мақсаттардың сәйкестігі
2. П
3. п